**Tájékoztató az iskolai étkeztetésről**

**2024/2025. tanév**



**Tisztelt Szülő/Gondviselő!**

Tájékoztatjuk, hogy a 2024/2025. tanévben az általános iskolások részére az intézményi étkezés igénylés alapján iskolai tanítási napokon igényelhető.

1. **Étkezés megrendelése, igénybejelentés:**

Gyermekétkeztetésben történő részvételét a „Nyilatkozat az étkezés igénybevételéhez” nyomtatvány kitöltésével tudja igényelni –Ált. Iskola 1-8 évfolyam.

Az igénybejelentőt a tanuló szülője/gondviselője tölti ki, írja alá.

Egy adott étkezési hónapon belül Tízórai + Ebéd + Uzsonna, ill. csak Ebéd rendelhető.

1. **Étkezési kedvezmények igénybevétele**

A tanulók étkezése az oktatási intézményben biztosított, **térítési díj ellenében**. A díjfizetés lehet **teljes áras, kedvezményes illetve ingyenes**, melyet az étkezés **igénylésekor kell jelezni**, és egyidejűleg a jogosultságot **dokumentumokkal igazolni**. A benyújtott igazoló dokumentáció határidejének lejártát követően, annak megújításáról az igénylőnek kell gondoskodnia. Ennek hiányában a határidőt követő étkezési térítési díj, a teljes árban fizetendő. Ha a kedvezményre szerzett jogosultságban bármiféle változás áll fenn, az igénylő köteles 8 napon belül bejelenteni. Amennyiben a fenti bejelentési kötelezettségének nem tesz eleget, a jogtalanul igénybe vett kedvezményt köteles visszafizetni.

|  |  |  |
| --- | --- | --- |
| **Kedvezmény típusa** | **Általános iskola (1-8. évfolyam)** | **Benyújtandó iratok** |
| Rendszeres gyermekvédelmi kedvezményben részesülő | 100% térítési díjkedvezmény / ingyenes | (hatósági döntés, jegyző állítja ki) Megállapításáról szóló **érvényes határozat** másolatát (minden oldalt) csatolni szükséges! |
| Tartósan beteg vagy fogyatékos gyermek | 50% térítési díjkedvezmény | Magyar Államkincstár (MÁK) által rendszeresített, jogosultságot igazoló, **érvényességi időszakot tartalmazó** dokumentum, magasabb összegű családi pótlék megállapításáról szóló **Határozat** másolatát, (minden oldalt) csatolni szükséges! (ha nincs, akkor Szakorvosi igazolás) |
| Tartósan beteg – Sajátos Nevelési Igényű (SNI) | 50% térítési díjkedvezmény | a Szakértői és Rehabilitációs Bizottság Szakértői véleménye másolatának benyújtása (minden oldalt) csatolni szükséges! |
| Három vagy több gyermeket nevelnek a családban | 50% térítési díjkedvezmény | a kedvezményre jogosító nyomtatvány kitöltése is szükséges!/gyermekek lakcímkártyája (Amennyiben a lakcímkártyán szereplő adatok egyértelműen nem támasztják alá a közös háztatásban nevelés tényét, továbbá bekérhető a születési anyakönyvi kivonat, és a házassági anyakönyvi kivonat másolata.), 18 év felett diákigazolvány vagy igazolás iskolai jogviszonyról/ |
| Nevelésbe vett gyermek | 100% térítési díjkedvezmény / ingyenes | A nevelésbe vett, 1-8 évfolyamon vagy 1-8 évfolyamon felül, nappali rendszerű iskolai oktatásban részt vevő tanulónál az eredeti (gyám) hatósági határozat vagy 3 hónapnál nem régebbi hatósági határozat másolatát és a 328/2011.Korm.Rend. 9-es mellékletet – igazolást - kell csatolni |
| Utógondozói ellátásban részesülő gyermek | 100% térítési díjkedvezmény / ingyenes | Utógondozói ellátásban részesülő 1-8 évfolyamon vagy 1-8 évfolyamon felül, nappali rendszerű iskolai oktatásban részt vevő tanulónál az eredeti (gyám) hatósági határozat vagy 3 hónapnál nem régebbi hatósági határozat másolatát és a 328/2011.Korm.Rend. 9-es mellékletet – igazolást - kell csatolni |

1. **Adatmódosítás, étkezés lemondása**

**A tanítási év ideje alatt minden változást írásban kell bejelenteni, beérkezési határideje a tárgyhónapot megelőző hónap 20-a.**

Az étkezés típusa év közben kizárólag minden hónap 1-től változtatható meg.

*(Kivéve megszűntetése esetén.)*

Az eltartott gyermekek számának megváltozása esetén, az új térítési díjat a bejelentést követő hónap első napjától kell megfizetni.

**Módosító nyomtatványok:**

* Adatváltozás és étkezési szokás módosításának bejelentése:

Étkezési nyilatkozat adatváltozásról és étkezési szokás módosításáról

* Lemondó nyilatkozat:

Nyilatkozat az étkezési igénybevételének lemondásáról

**Végleges lemondás**, kiiratkozás esetén: A kiskorú gyermek önállóan nem mondhatja le étkezését. Minden esetben szülő/gondviselő írásos lemondó nyilatkozata szükséges! Lemondás esetén a tartozást egy összegben be kell fizetni!

1. **Hiányzás bejelentése**

Ha az étkezést – távollét, betegség vagy intézményi jogviszony megszűnése miatt – a jogosult (tanuló) nem kívánja igénybe venni, a távolmaradást előre be kell jelenteni az az étkeztetéssel foglalkozó kapcsolattartónak személyesen, írásban, vagy e-mailben.

A hiányzó tanulók étkezését – a tanuló nevének, osztályának megadásával és a hiányzás időtartamának megjelölésével (mely naptól, előre láthatóan milyen időpontig történik a lemondás/igénylés) – **08:30 óráig lehet lemondani, melyet a lemondást követő 2. munkanaptól tudunk figyelembe venni.**

Abban az esetben, ha a szülő/gondviselő, illetve pedagógus nem jelentette le a hiányzást, arra visszamenőleges hatályú lehetőség nincs. A hiányzás bejelentése a szülő/gondviselő felelőssége.

**Külön kérjük azon szülőket, akik gyermekei ingyenesen étkeznek, hogy a megrendelést és a lemondást ők is jelezzék!!! A jelzés hiánya az ellátás biztonságát kockáztatja.**

1. **Étkezési térítési díj fizetésének módja**
* **Banki átutalással**: Izsáki Általános Működési Központ

 11732112-15793951-00000017 számú bankszámlájára van lehetőség

Az átutalásos számla kiállítása mindig előre, az aktuális hónapra történik meg, melyet a szülők minden hónap első napjaiban kapnak meg**. Az átutalásnak a számlán feltüntetett fizetési határidőig kell beérkeznie az elküldött számlán megjelölt számlaszámra. Amennyiben a fenti határidőig nem történik meg a térítési díj rendezése, a következő hónaptól a gyermek gyermekétkezésből való kizárását vonja maga után!**

**Fontos**, hogy az utalás megjegyzésében/közleményében minden esetben tüntessék fel a

* **tanuló nevét,**
* **osztályát** és a
* **számla sorszámát**.

Ha ezek hiányoznak, akkor a befizetést nem tudjuk beazonosítani, a gyermeke étkezését pedig nem tudjuk biztosítani. Kérjük, hogy az átutaláskor a számlán feltüntetett **pontos bruttó összeget** szíveskedjenek befizetni.

Ha a tanuló a továbbiakban már nem kéri az étkezést, és túlfizetése keletkezett, akkor banki átutalással a részére az összeg visszafizetésre kerül (a szülő/gondviselő biztosítja) a jóváírással érintett bankszámlaszám megadásával.

A befizetendő étkezési térítési díj összegéről, az esetleges hátralék összegéről, ill étkeztetéssel kapcsolatos bármilyen további kérdés, információkérés esetén tájékozódhatnak munkaidőben (hétfő-csütörtök 8:00-16:00, péntek 8:00-13:00) személyesen /Izsák Város Polgármesteri Hivatal – Pénztár/, telefonon (06/76-568-060 / 112-es mellék) vagy e-mailben (kozetkeztetes@izsak.hu) az étkezési nyilvántartásért felelős ügyintézőnél /Szántóiné Izsák Eszter/.

Kelt: Izsák, 2024. augusztus 15.

**Izsáki Általános Művelődési Központ**